
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 49
                                                            din 28 februarie 2022
   privind prelungirea unui contract de închiriere având ca obiect 

terenul ocupat de construcția – garaj

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 6.522/24.02.2022 şi la Consiliul Local Sighișoara cu nr. 6.591/25.02.2022, de referatul de aprobare, înregistrat cu nr. 6.524/24.02.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighișoara cu nr. 6.220/23.02.2022, prin care domnul Menyhart Levente solicită prelungirea contractului de închiriere nr. 169/2018, având ca obiect terenul situat în Municipiul Sighișoara, str. Plopilor, nr. 17, lot nr. 3, în suprafață de 14,00 mp., cu destinația de teren ocupat de construcția – garaj, al cărui termen a expirat;

Având în vedere clauza din contractul de închiriere mai sus amintit, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere faptul că imobilul de natură teren, care face obiectul contractului de închiriere, se află în intravilanul Municipiului Sighișoara – domeniul public;

Având în vedere că, prin prelungirea contractului de închiriere antemenționat, nu sunt afectate planurile de sistematizare şi că bunul închiriat nu face obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

Având în vedere prevederile Hotărârii Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara;

Având în vedere că, prin prelungirea contractului de închiriere menționat mai sus, se aduc venituri  suplimentare la bugetul local;
 Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 6.523/24.02.2022, prin care se propune prelungirea contractului de închiriere având ca obiect terenul ocupat de construcția – garaj;

           Având în vedere avizele favorabile ale tuturor comisiilor pe domenii de specialitate;
           În temeiul art. 129 alin. (2) lit. „c”, alin. (6) lit. ,,aˮ, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                                        H O T Ă R Ă Ş T E:
Art. 1. (1) Se aprobă prelungirea contractului de închiriere nr. 169/2018, încheiat între Municipiul Sighișoara și domnul Menyhart Levente, având ca obiect terenul situat în Municipiul Sighișoara, str. Plopilor, nr. 17, lot nr. 3, în suprafață de 14,00 mp., cu destinația de teren ocupat de construcția – garaj, al cărui termen a expirat la data de 03.02.2022. 

(2) Chiria este cea stabilită prin contractul de închiriere şi va fi indexată cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani,  începând cu data de 04.02.2022 până la data de 03.02.2027.

(4) Prelungirea contractului de închiriere se va face prin act adiţional.                                                 
(5) Restul clauzelor contractuale din contractul de închiriere nr. 169/2018, prelungit conform art. 1 alin. (1) din prezenta hotărâre, își mențin valabilitatea între Municipiul Sighișoara și domnul Menyhart Levente.

Art. 2. Prelungirea contractractului de închiriere menționat anterior în prezenta hotărâre se va face numai dacă chiriașul nu figurează cu debite restante față de Municipiul Sighișoara, la data încheierii actului adiţional.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

     Burghelea Bogdan - Ioan          
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. domnul Menyhart Levente.
13 ex.  
B.A. 
